cyanic-selkie/wikianc huggingface dataset:
Նեոգեն
Առանձնահատկություններ
Նեոգենն ալպիական ծալքավոր սիստեմի ավարտման ժամանակաշրջանն է, որն արտահայտվում է բազմաթիվ լեռնաշղթաների (Ալպեր, Կարպատներ, Բալկանեոգեններ, Ատլաս, Ապենիններ, Կովկաս, Ղրիմ, Պոնտական և Տավրոսի լեռներ, Բելուջուստան, Հիմալայներ) բարձրացումով։ Միաժամանակ հզոր ծալքավոր մարզեր են ստեղծվում Խաղաղ օվկիանոսի եզրամասերում (Կամչատկա, Սախալին, Ճապոնիա, Ֆիլիպիններ, Նոր Գվինեա, Կորդիլիերաներ, Անդեր)։ Ինտենսիվ լեռնակազմությունը ուղեկցվել է ուժեղ հրաբխականությամբ։ Ուղղաձիգ տատանողական շարժումների հաճախականությունը պայմանավորել է ջրավազանների չափերի ու եզրագծերի անընդհատ փոփոխություն և աստիճանական մեկուսացում օվկիանոսներից։ Նեոգենի վերջում դիտվել է ցրտեցում, որը լեռնային շրջաններում առաջացրել է սառցապատումներ։
Մեծ փոփոխություններ են կատարվել ցամաքային ֆաունայի և ֆլորայի կազմում։ Հանդես են եկել այժմ ապրող կաթնասունների շատ տեսակներ։ Ուշ միոցենում Եվրասիայի և Հյուսիսային Ամերիկայի միջև կապի առկայության շնորհիվ կատարվել է ֆաունայի տեղաշարժ մի մայրցամաքից մյուսը։ Ավստրալիան ամբողջ Նեոգենի, ինչպես և պալեոգենի, ընթացքում մնացել է մեկուսացված բացարձակապես ստորին կաթնասունների (պարկավորներ, միանցքանիներ) համար։ Ծովային ֆաունայում հատկապես բազմազան և առատ են փափկամորթները, ֆորամինիֆերները, օստրակոդները, որոնց զգալի մասն ապրում է մինչև այժմ։ Բուսականությունն ունեցել է գրեթե ժամանակակից կազմ։ ՀԽՍՀ տարածքում սահմանափակ զարգացում ունեն միոցենի նստվածքները (Երևանյան գոգավորություն), որոնք ներկայացված են հզոր լճային (լագունային) առաջացումներով՝ կավերով, ավազաքարերով, գիպսի և քարաղի շերտերով ու ոսպնյակներով։ Դրանցից վեր տարածված են նույնպես հզոր ավազակավային և կարբոնատային ապարներ՝ վերին սարմատի ֆաունայի մասնակցությամբ։
Վերին միոցենից հետո Հայաստանի տարածքը մտնում է ընդհանուր առանցքային բարձրացման մեջ և վերջնականապես ձեռք բերում ցամաքային զարգացման ռեժիմ։ Հայկական լեռնաշխարհի կենտրոնական հրաբխային մարզում լայնորեն տարածված են միոտիս-պոնտի և միջին պլիոցենի հրաբխածի Նեոգեն նստվածքային ապարներ։ Վերին պլիոցենը ներկայացված է ծածկոցային տիպի դոլերիտային բազալտներով, անդեգիտաբազալտներով։ Հրաբխային գործունեության հետևանքով ստեղծվել են հսկայական հրաբխային հարթավայրեր։ Թթու էֆուգիաները առաջացրել են էքստրուզիվ կոներ (Արտենի, Հատիս, Իշխանասար)։
Նեոգենի ամենակարևոր օգտակար հանածոն նավթն է։ Միջլեռնային և նախալեռնային իջվածքների հզոր նստվածքների հետ են կապված նավթի խոշոր հանքավայրեր ԽՍՀՄ-ում (Ադրբեջան, Թուրքմենիա), Ռումինիայում, Իրաքում, Իրանում, Սաուդյան Արաբիայում, ԱՄՆ-ում, Կոլումբիայում, Արգենտինայում։ Հայտնի են նաև այրվող գազերի, գորշ ածուխների և աղերի (գիպս, քարաղ) կուտակումներ։ Մի շարք ծալքավոր շրջանների մագմատիկ ինտրուզիաների հետ են կապված պղնձի, ցինկի, մոլիբդենի, վոլֆրամի, սնդիկի հանքավայրեր։ ՀԽՍՀ-ում կան քարաղի (Մերձերևանյան շրջան) և դիատոմիտի (Իջևանի, Սիսիանի շրջաններ) կուտակումներ։
Արտաքին հղումներ
Կատեգորիա:Երկրաբանություն Կատեգորիա:Նեոգեն Կատեգորիա:Երկրաբանական ժամանակաշրջաններ
Լյուտովկա (գյուղ, Զոլոչևի շրջան)
2001 թվականի տվյալներով Լյուտովկա գյուղում բնակվում էր 631 մարդ։ Բնակավայրը զբաղեցնում է 2818 կմ² տարածք։ Բնակչության խտությունը կազմում էր 223,92 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (320901-321000)
Աստերոիդների ցանկ (320801-320900) * Աստերոիդների ցանկ * Աստերոիդների ցանկ (321001-321100)
Ջեյմս Հոմեր Ռայթ
Ջեյմս Հոմեր Ռայթ (James Homer Wright, ), վաղ և ազդեցիկ ամերիկացի ախտաբան, ով 1896-1926 թվականներին եղել է Մասաչուսեթսի գլխավոր հիվանդանոցի ախտաբանության ամբիոնի ղեկավարը։ Ռայթը ծնվել է Փենսիլվանիա նահանգի Փիթսբուրգ քաղաքում ։
Կենսագրություն
1915 թվականին նա Ռիչարդ Ք. Քաբոտինի հետ միասին, սկսեցին զբաղվել Մասաչուսեթսի գլխավոր հիվանդանոցի արձանագրությունների հրատարակումով։ Դրանք սկսեցին կանոնավոր հրատարակվել որպես Բոստոնի բժշկական և վիրաբուժական ամսագիր, որը հետագայում դարձավ ՝ Նոր Անգլիայի բժշկական ամսագիր (New England Journal of Medicine)։
1924 թվականին Ռայթը Ֆրենկ Բ.Մալորիի հետ միասին հրատարակել է գործնական ձեռնարկ «ախտաբանական տեխնիկա» անվանումով, ախտաբանության լաբորատորիայի համար։ Գիրքը ունեցել է ութ հրատարակություն և երկար տարիներ եղել է դասական դասագիրք։
Մինչ հիմա կիրառվում է Ռայթի եղանակով ներկումը և Ռայթի վարդանախշերը (կապված նեյրոբլաստոմայի հետ) ։
Ծանոթագրություններ
Կատեգորիա:Ամերիկացի բժիշկներ Կատեգորիա:Ամերիկացի մանրէաբաններ
Շկլին
Շկլին (Шклинь), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1445 թվականին։
2001 թվականի տվյալներով Շկլին գյուղում բնակվում էր 843 մարդ։ Բնակավայրը զբաղեցնում է 14,23 կմ² տարածք։ Բնակչության խտությունը կազմում էր 59,24 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1445 թվականին հիմնադրված բնակավայրեր
Ակտել (գետ)
Ակտել (Актел), գետ է ՌԴ-ում, հոսում է դեպի Ալթայի սահմաններ։ Գետի ափը գտնվում է 14 կմ հարավ, Սոմա գետի ափին։ Գետի երկարությունը 13 կմ է։
Ջրային ռեսուրսների տվյալներ
Ըստ ՌԴ-ի ջրային ռեսուրսների տվյալների, գետը պատկանում է Վերխնեբոսկի ջրային ավազանին։ Ջրի կառավարման հատվածը Կատունն է։ Գետի ենթակա ավազանը՝ Բիա և Կատուն գետերն են։ Գետի գետային ավազանը Վերին Օբն է հորդառատ է Իրտիշից ։. Ըստ Ռուսաստանի Դաշնության աշխարհագրական տեղեկատվական համակարգի ջրային կառավարման բաժնի պատրաստված են ջրային ռեսուրսների գործակալություններ ՝։։
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բոննեյ (Էնայի գավառ)
Բոննեյ (Bonneil), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսոմ սյուր Մարն կանտոնայի կազմի մեջ։ Կոմունայի շրջանը՝ Շատո Տիրերի։
INSEE կոդը՝ 02098.
Բնակչություն
2010 թվականին բնակչությունը կազմել է 402 մարդ։
Տնտեսություն
2010 թվականի տվյալներով 276 աշխատունակ տարիքի մարդկանցից (15-64 տարեկան) 205 -ը տնտեսապես ակտիվ էին, 71-ը անգործունակ (Ակտիվության ցուցանիշը — 74,3 %, 1999 թվականին եղել է՝ 71,1 %)։ 205 աշխատունակ բնակիչներից 189-ը աշխատում էին (104 տղամարդ և 85 կին), անաշխատանք էին 16-ը (9 տղամարդ և 7 կին)։ 71 անգործունակ մարդկանցից 33-ը ուսաանողներ են և աշակերտներ, 25-ը թոշակառու, մնացած 13-ը անգործունակ են ուրիշ պատճառով .:
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
(3145) Ուոլտեր Ադամս
(3145) Ուոլտեր Ադամս (Walter Adams), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 14-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,191884 ա. մ., առավելագույնը մոտենում է 1,6738 ա. մ. հեռավորության վրա և հեռանում 2,71 ա. մ. ։ Արեգակի շուրջ մեկ ամբողջական պտույտ է կատարում 1185,29 երկրային օրվա ընթացքում, իր ուղեծրով շարժվելով միջինում 0,303723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,03° անկյուն։
Արտաքին հղումներ
Կատեգորիա:1955 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոնայի ճակատամարտ
Կոնայի ճակատամարտ՝ դրվագ հյուսիսային Մալիի հակամարտությունից, որը տեղի է ունեցել 2013 թվականի հունվարի 10-12-ը, ինչի ընթացքում ծավալվեցին թեժ մարտեր տրատեգիական Կոնա քաղաքի համար Անսար ադ-Դին խմբավորման զինյալների և ֆրանս-մալիական զորքերի միջև։
Ռազմական գործողությունների ընթացքը
Մալիի բանակի հրամանատարությունը ռազմական գործողությունների ավարտից հետո հայտարարեց ավելի քան 100 սպանված իսլամիստների և 30 ոչնչացված ավտոմեքենաների մասին ։ ՍակայնՖրանսպրես գործակալությունը հայտնեց, որ քաղաքում հաշված են 46 հազ․ ապստամբներ, իսկ ֆրանսիական հրամանատարությունը տեղեկություն տվեց 4 ոչնչացված ավտոմեքենաների մասին։ Կոնայի համար մարտերին զոհվեց ֆրանսիական «Գազել» ինքնաթիռի օդաչուն, ինչպես նաև USA Today թերթի տեղեկությունով ապստամբներին հաջողվեց խոցել ֆրանսիական ուղղաթիռ ։ Ասսոշեյթեդ պրես-ի հաղորդմամբ իսլամիստներն ու մալիական բանակը օգտագործում են զենքեր, որոնք օգտագործվել են Լիբիայի քաղաքացիական պատերազմի ժամանակ, որի ժամանակ գահազրկվեց Մուամմար ալ-Կադդաֆիին ։։ Մալիի կառավարական զորքերը պաշտոնական տվյալներով կորցրեցին 11 սպանված մարդ և 60 վիրավոր ։ Ականատեսների խոսքով կառավարական զորքերի կորուստները կազմել են մի քանի տասնյակ սպանված մարդ ։
Ալ-Ջազիրա հեռուստաալիքը փոխանցեց տվյալներ գերևարված առնվազն տասներկու Մալիի բականի զինվորների մասին ։ Սակայն ավելի ուշ, 2013 թվականի հունվարի 15-ին ֆրանսիական կողմը հակադարձեց վաղ հայտարարված տեղեկությունն այն մասին, որ Մալիի կառավարական ուժերը գրավել են Կոնան, Կոնան դեռ գտնվում էր ապստամբների հսկողության տակ ։
Հունվարի 18-ին Մալիում ռազմական խունտայի ներկայացուցիչը ևս մեկ անգամ հայտարարեց Կոնայի գրավման մասին ։
Ծանոթագրություններ
Կատեգորիա:Ֆրանսիայի ճակատամարտեր Կատեգորիա:Մալիի պատմություն
Հրեական բանակ
«Հրեական բանակ» (հապավված՝ ՀԲ) (Armée Juive, հապավված՝ AJ), (הצבא היהודי, ха-Цава ха-йехуди), հրեական սիոնիստական ռազմականացված կազմավորում՝ ստեղծված Երկրորդ համաշխարհային պատերազմի տարիներին, Ֆրանսիայում. հրեական Դիմադրության շարժման կարևորագույն կազմակերպությունը այդ երկրում ։ Մահից փրկել է տասնյակ հազարավոր հրեաների, նրանց շարքում՝ հազարավոր երեխաների։ Ստեղծել է մարտական ջոկատներ՝ նացիստների և վերջիններիս հետ համագործակցողների դեմ պայքարելու, Արևմտյան դաշնակիցների կողմից հանդես գալով՝ Երրորդ ռայխի դեմ մարտնչելու, ինչպես նաև՝ Պաղեստին ուղարկելու և այնտեղ գործող ընդհատակյան ռազմական կազմավորումները համալրելու նպատակով ։ Մասնաճյուղեր է ունեցել Ֆրանսիայի մի շարք քաղաքներում։ Կենտրոնական բաժանմունքը գտնվել է Թուլուզում։ Իրականացրել է մոտավորապես երկու հազար մարտական գործողություն, այդ թվում՝ 750 դիվերսիա երկաթուղում և 32 պայթեցում ռազմական գործարաններում ։ Երկրորդ աշխարհամարտի ավարտից հետո մասնակցել է Ալիյա Բեթին՝ հրեաների անլեգալ (անօրինական) բնակեցմանը Պաղեստինում։
«Հրեական բանակը» եղել է անկախ կազմակերպություն, չի ենթարկվել ո՛չ ֆրանսիական Դիմադրության շարժման ղեկավարությանը և ո՛չ էլ ժամանակի սիոնիստական կազմակերպություններին, սակայն համագործակցել է Ֆրանսիայում և այլ երկրներում գործած հականացիստական ուժերի, հրեական խմբավորումների ու շարժումների հետ։
Հիշատակը
Իսրայելում երկար տարիներ միջոցներ չէին ձեռնարկում Հրեական բանակի զոհված մարտիկների հիշատակը հավերժացնելու նպատակով։ Տառապյալների անտառում տեղի ունեցած արարողություններից մեկի ժամանակ Բնեյ Բրիտի համաշխարհային կենտրոնի նախագահն ասել է ։
.
Արտաքին հղումներ
Կատեգորիա:Երկրորդ համաշխարհային պատերազմ Կատեգորիա:Դիմադրության շարժում
Զոզան (Այնթապի գավառ)
Զոզան, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր Արածանի գետի ձախ կողմի 2 վտակների միջև, Այնթապ քաղաքից 40 կմ հարավ-արևելք։
Ըստ ոմանց Զոզանի շրջակայքում է գտնվել Ուրարտուի Զանզիռնա բնակավայրը ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թութաքի շրջանի համայնքներ
Աշխատանքի բաժանում
Աշխատանքի բաժանում, ցանկացած տնտեսական համակարգում առաջադրանքների տարանջատումը մարդկանց մասնագիտանալու համար (մասնագիտացում)։ Անհատները, կազմակերպությունները և ազգերը փորձում են ձեռք բերել մասնագիտացված ունակություններ, ձևավորում են կոմբինացիաներ կամ խմբավորումներ՝ իրենցինից բացի այլ հնարավորություններից օգտվելու համար։ Մասնագիտացված հնարավորությունների մեջ կարող են ներառվել նաև սարքավորումները կամ բնական ռեսուրսները, բացառությամբ  հմտությունների և դասընթացների, այդպիսի բազմաֆունկցիոնալ համակցությունները հաճախ կարևորվում են, քանի որ մեկ արտադրանքի արտադրության համար օգտագործվում են մասնագիտացված սարքավորումների և օպերատորների բազում դետալներ։ Աշխատանքի բաժանումը զբաղվածության ապահովման դրդապատճառ է և տնտեսական փոխկապակցման աղբյուր։
Նեոլիթյան հեղափոխությունից հետո հավաքչությունն ու գյուղատնտեսությունը հանգեցրին ավելի հուսալի և առատ սննդի մատակարարման, ինչը նպաստեց բնակչության թվաքանակի բարձրացմանը  և հանգեցրեց աշխատանքի մասնագիտացմանը՝ ներառելով արհեստավորների, մարտիկների նոր դասերի և էլիտայի զարգացմանը։ Մասնագիտացումը նպաստեց արդյունաբերականացման գործընթացին և Արդյունաբերական հեղափոխության դարաշրջանի գործարանների արդյունավետության բարձրացմանը։ Ըստ որում՝ դասական շատ տնտեսագետներ, ինչպես նաև որոշ մեխանիկական ինժեներներ, ինչպիսիք են Չարլզ Բաբբաժը, աշխատանքի բաժանման կողմնակից էին։ Բացի այդ, աշխատողները մեկ կամ սահմանափակ գործառույթներ  կատարելով  կարողանում էին վերապատրաստել աշխատակիցներ՝ կրճատելով այդ պրոցեսի վրա ծախսվող երկար ուսումնական ժամանակահատվածը, որը հանգեցրեց համեմատաբար քիչ վարձատրվող, քիչ գործառույթներ իրականացնող, սակայն արդյունավետ  ու որակյալ աշխատող աշխատակիցներ ունենալուն ։
Պատմականորեն աշխատանքի բաժանման ընդարձակունը կապված էր ընդհանուր արտադրանքի և առևտրի աճի, կապիտալիզմի աճի և արդյունաբերական գործընթացների գնալով բարդացման հետ։ Աշխատանքի բաժանման հայեցակարգը և իրականացումը դիտվել է հին շումերական (մեսրոպոտյան) մշակույթում, որտեղ որոշ քաղաքներում աշխատատեղերի նշանակումը համընկել է առևտրի և տնտեսական փոխկապվածության աճի հետ։ Աշխատանքի բաժանումը մեծացնում է ինչպես արտադրողի, այնպես էլ անհատ աշխատողների արտադրողականությունը։
Պլատոն
Պլատոնի «Հանրապետություն»-ի մեջ պետության ծագումը կայացել է մարդկության բնական անհավասարության մեջ, որը մարմնավորված է եղել աշխատանքի բաժանումով։
Սիլվերմինցը նշում է․ «Տնտեսական մտքի հետևորդները Պլատոնին են քննադատում, հիմնականում նրա «Հանրապետություն»-ում առաջ բերված փաստարկների պատճառով, որպես աշխատանքի բաժանման վաղ կողմնակից։ Չնայած դրան, Սիլվերմինցը պնդում է, որ մինչ Պլատոնը գիտակցվել էր աշխատանքի բաժանման  և՛ տնտեսական, և՛ քաղաքական առավելությունները, նա, ի վերջո, քննադատում է տնտեսական պայմանավորվածության այս ձևը այնքանով, որքանով այն խանգարում է անհատին ձրավորել սեփական հոգին ՝ զարգացնելով դրդապատճառներ և խելամտություն» ։
Քսենոփոն
Քսենոփոնը, մ.թ.ա. 4-րդ դարում, իր աշխատությունում վկայակոչել  է աշխատանքի բաժանման իր 'Կիրոպեդիան' (. Կյուրոսի կրթություն).
"Ճիիշտ այնպես, ինչպես տարբեր արհեստները առավել զարգացած են մեծ քաղաքներում, այնպես էլ պալատում կերակուրը պատրաստվում է շատ ավելի լավ եղանակով։ Փոքր քաղաքներում նույն մարդը պատրաստում է բազմոցներ, դռներ, գութաններ և սեղաններ, հաճախ նա նույնիսկ տներ է կառուցում, և, այնուամենայնիվ՝ նա շնորհակալ կլիներ, եթե նույնիսկ կարողանար միայն բավարար աշխատանք գտնել ինքնադրսևորվելու համար։ Եվ շատ արհեստներում անհնար է, որ բոլորը լավ աշխատեն։ Մեծ քաղաքներում, քանի որ յուրաքանչյուր գործունեության համար պահանջներ են առաջանում, մեկ մարդը կարող է բավարարել պահանջները, իսկ հաճախ նաև մեկից էլ քիչ։ Օրինակ ՝ մեկը կոշիկներ է պատրաստում տղամարդկանց համար, մեկ ուրիշը կանանց համար, կան տեղեր, նույնիսկ երբ մարդը վաստակում է ապրուստը պարզապես կոշիկները խառնելով, մեկ այլ դեպքում դրանք կտրելով, մեկ այլ ի ժամանակ պարզապես վերին մասերը կարելով, մինչդեռ կա մեկը, ով այդ գործողություններից ոչ մեկը չի կատարում, բայց հավաքում է մասերը։ Անհրաժեշտության դեպքում, նա, ով կատարում է շատ մասնագիտացված գործունեություն, լավագույն է կատարում իր աշխատանքը ։"
Իբն Խալդուն
14-րդ դարի գիտնական Իբն Խալդուն շեշտել է աշխատանքի բաժնի կարևորությունը արտադրության գործընթացում։ Իր «Մուքադդիմահ» աշխատության մեջ նա նշում է․ "Անհատական մարդու ուժը նրա համար բավարար չէ `իրեն անհրաժեշտ պահանջմունքը (ուտելիք) ձեռք բերելու համար և չի ապահովում նրան այնքան, որ կարողանա ապրել։ Նույնիսկ եթե ենթադրենք, որ դա սննդի քանակն է․․․ այդ քանակությամբ սնունդ կարելի է ձեռք բերել միայն շատ գործողություններից հետո ... Այսպիսով, մեկը դա չի կարող անել առանց համախոհների՝ շատ ուժերի համադրությամբ, եթե ուզում է սնունդ ձեռք բերել իր ու մյուսների համար։ Համագործակցության միջոցով բավարարվում են մի շարք անձանց կարիքները, որոնք բավարարելու համար շատ անգամ քիչ ռեսուրսներ է պահանջվում յուրաքանչյուրից:."
Ուիլյամ Փեթին
Ուիլյամ Փեթին առաջին ժամանակակից տեսաբանն  էր, որ նկատի է ունեցել աշխատանքի բաժանումը ՝ ցույց տալով դրա գոյությունն ու օգտակարությունը  հոլանդական  նավարկություններում։ Դասականորեն՝ նավարկության մեջ գտնվող աշխատողները նավերը որպես ստորաբաժանումներ էին կառուցում ՝ մեկը մյուսի սկսելուց առաջ ավարտելով։ Բայց հոլանդացիները դա կազմակերպել էին մի քանի թիմով, որոնցից յուրաքանչյուրը կատարում էր նույն առաջադրանքները հաջորդական նավերի համար։ Հատուկ առաջադրանք կատարող մարդիկ գտան նոր մեթոդներ, որոնք միայն հետագայում դիտարկվեցին և արդարացան քաղաքական տնտեսությունն ուսումնասիրող տեսաբանների կողմից։
Փեթին այս կզբունքը կիրառեց նաև Իռլանդիայի համար։ Նրա առաջընթացը գործը բաժանելու մեջ էր, որպեսզի դրա մեծ մասը կարողանան անել այն մարդիկ, ովքեր չունեն մասնագիտացում։
Բեռնար դե Մանդևիլ
Բեռնարդ դե Մանդևիլը հարցը քննարկում է «Մեղուների առակ» երկրորդ հատորում (1714). Այն մանրամասնում է «Հանգիստ փեթակ» բնօրինակ աշխատությունը։ Նա ասում է․ "Եթե մեկը ամբողջությամբ կենտրոնանա աղեղների և նետերի պատրաստմանը, իսկ մյուսը` սննդի տրաամդրմանը, երրորդը` բնակարանների կառուցմանը, չորրորդը հագուստ պատրաստի, իսկ հինգերորդը՝ պարագաներ, դրանք օգտակար են դառնում միմյանց համար, նույն թվով տարիների ընթացքում կստանան շատ ավելի մեծ բարելավումներ, քան եթե բոլորը հնգյակի բոլոր բաժիններում լինեին։"
Դեյվիդ Հյում
"Երբ յուրաքանչյուր անհատ աշխատում է իր և միայն իր համար, իր ուժը չափազանց փոքր է ցանկացած զգալի աշխատանք կատարելու համար. իր ռեսուրսները սպառելով իր բոլոր տարբեր կարիքները ապահովելու համար, նա երբեք չի հասնում կատարելության որևէ առանձնահատուկ ոլորտում. և քանի որ նրա ուժն ու հաջողությունը մշտական չեն, և դրանցից որևէ մեկի վատթարացումը կհանգեցնի անխուսափելի կործանման ու թշվառության։ Հասարակությունն այս անհարմարությունների համար միջոց է տրամադրում -  ուժերի համատեղմամբ մեր ուժն ուժեղանում է. Զբաղվածության բաժանման միջոցով մեր կարողությունը մեծանում է։ Եվ փոխադարձ հաջողության միջոցով մենք ավելի քիչ ենք անհաջողություններ ունենում  և դժբախտ պատահարների  ենթարկվում։ Այս «լրացուցիչ ուժի» կարողության և անվտանգության շնորհիվ`  հասարակությունը շահեկան է դառնում։"
Հենրի-Լուիս Դուհամել դու Մոնչեաու
Հենրի - Լուիս Դուհամել դու Մանչեաուն «Pin-Maker- ի արվեստը» իր աշխատության   ներածության մեջ  մեջ գրում է (1761) ,,աշխատանքի բաժանման" մասին ։
"Ոչ ոք չկա, ով զարմացած չլինի pin - ի փոքր գներից, բայց մենք պետք է էլ ավելի զարմանանք, երբ իմանանք, թե որքան տարբեր գործողություններ, որոնց մեծ մասը շատ մանրամասն են, պարտադիր է հմուտ կատարել։ Մենք պատրաստվում ենք մի քանի բառով անցնել այդ գործողությունները` խթանելու հետաքրքրասիրությունը մանրամասները իմանալու համար. այդ գործողությունները իմանալը կտան այնքան գիտելիք, որ իրականացվի աշխատանքի բաժանումը [...] Առաջին գործողությունն փոխաբերական իմաստով ասվում  է, որ փողային անցքը ափսեի գծի միջոցով անցնի այն չափելու համար։"
Այս «գործի բաժանմամբ», Դուհամալ դու Մանչեաուն անդրադառնում է տեքստի բաժանումներին, որոնք նկարագրում են մանրամասների կատարման գործում ներգրավված տարբեր ոլորտները. սա նույնպես կարելի է բնութագրել որպես աշխատանքի բաժանում։.
Ադամ Սմիթ
«Ազգերի հարստության բնույթի և պատճառների վերաբերյալ Հարցման» առաջին նախադասության մեջ Ադամ Սմիթը կանխատեսել է արդյունաբերության զարգացման էությունը `որոշելով, որ աշխատանքի բաժանումը ներկայացնում է արտադրողականության աճով։ Դու Մոնսեոյի նման իր օրինակում նա էլ ամեն ինչ կապում էր աշխատանքի հետ։ Ի տարբերություն Պլատոնի, Սմիթը հստակ պնդում էր, որ հասարակ  դռնապանի և փիլիսոփայի միջև տարբերությունը հետևանք է աշխատանքի բաժանման, ինչպես նաև  դրա պատճառը։ Հետևաբար՝  Պլատոնի համար կարևուրվում էր մասնագիտության մակարդակը, որը որոշվում էր աշխատանքի բաժանումով, Սմիթի համար դա տնտեսական առաջընթացի դինամիկ շարժիչ էր։ Սակայն, նույն գրքի մեկ այլ գլխում Սմիթը քննադատում է աշխատանքի բաժանումը ՝ ասելով, որ դա կարող է հանգեցնել «մարդկանց ռեսուրսների ոչ ամբողջական ու  ոչ օպտիմալ օգտագործման, ինչպես նաև կհանգեցնի  կոռուպցիայի... եթե կառավարությունը միջոցներ չձեռնարկի դա կանխելու համար» ։ Անհամաձայնություն է եղել աշխատանքի բաժանման Սմիթի կարծիքի վերաբերյալ ։ Ալեքսիս դե Տոկևիլը  Սմիթի տեսակետի կողմնակիցն էր. «Ոչինչ չի ձգտում մարդուն նյութականացնել և իր գործը զրկել մտավոր աշխատանքից քան ծայրահեղ աշխատանքի բաժանումը» ։ Ադամ Ֆերգուսոն ևս կիսում էր Սմիթի տեսակետները, չնայած, ընդհանուր առմամբ, ավելի բացասական վերաբերմունք ուներ ։
Մասնագիտացումն և աշխատողների կենտրոնացումը իրենց ենթաօրենսդրական նորմերում հաճախ հանգեցնում է ավելի կոնկրետ հմտություններ ձոռք բերելուն, ինչն էլ թույլ է տալիս մշակել հատուկ օրինագծեր ավելի մեծ արտադրողականության ապահովման համար։
Սմիթը տեսնում էր սարքավորումների հետ համապատասխանելու հմտությունների կարևորությունը կազմակերպություն մեջ։ Օրինակ՝ մասնագիտացված արտադրողները կազմակերպվում էին հիմնական աշխատանքը, մյուսները՝ երկրորդական, յուրաքանչյուրը օգտագործելով տարբեր սարքավորումներ։ Ինչպես նաև նա շեշտել է մեծ թվով հմտություններ, որոնք գործածվել են համապատասխան սարքավորումների օգտագործման մեջ  նավի կառուցման համար։
Ժամանակակից տնտեսական քննարկումների ժամանակ օգտագործվում է մարդկային կապիտալ տերմինը։ Սմիթի պատկերացմամբ`տեխնոլոգիական առաջընթացից ստացված արտադրողականության մեծ աճ հնարավոր է, քանի որ մարդկային և ֆիզիկական կապիտալները օգտագործվում են սովորաբար կազմակերպության մեջ։ Սա ամփոփված է նաև Ադամ Սմիթի տեսության կարճ քննարկման մեջ բիզնես գործընթացների համատեքստում։
Բաբբաժը գրել է «Մեքենաների և արտադրատեսակների տնտեսության մասին» սեմինարային աշխատությունը, որը, թերևս, առաջինն էր, որ վերլուծում էր աշխատուժի բաժանումը գործարաններում ։
Էմանուել Կանտ
Բարոյականության մետաֆիզիկայի հիմքի վրա 1785, Կանտը նշել է աշխատանքի բաժանման արժեքը․"Աշխատանքի բաժանումից շահել են բոլոր ոլորտները, արհեստներն ու արվեստները. քանի որ, երբ յուրաքանչյուր աշխատող կատարում է մեկ հատուկ տեսակի աշխատանք, որը պետք է բոլոր մյուսներից տարբեր լինի, նա կարող է դա կատարել ավելի լավ և հեշտությամբ, քան այն դեպքում, երբ մի մարդն է ամեն ինչ անում։ Այն դեպքում, երբ աշխատանքն այսպես չի տարբերակվում և բաժանվում, բոլորը մնում են առևտրի ոլորտներ, արհեստները մնում են ծայրաստիճան պարզունակ մակարդակում ։"
Կառլ Մարքս
Բացի այդ, Մարքսը պնդում էր, որ աշխատանքի բաժանումը ստեղծում է հմուտ քիչ աշխատողներ։ Քանի որ աշխատանքը դառնում է ավելի մասնագիտացված, յուրաքանչյուր կոնկրետ աշխատանքի համար անհրաժեշտ է ավելի քիչ վերապատրաստում։ Աշխատողը, ընդհանուր առմամբ, ավելի քիչ հմտություններ ունի, քանի որ նա կատարել է ընդամենը մեկ աշխատանք ամբողջությամբ ։
Մարքսի տեսական ներդրումներից է կտրուկ տարբերությունը տնտեսական ու աշխատանքի սոցիալական բաժանման միջև.
Այսինքն ՝ աշխատանքային համագործակցության որոշ ձևեր զուտ «տեխնիկական անհրաժեշտության» պատճառով են, իսկ մյուսները՝  «սոցիալական հսկողության» գործառույթի արդյունք։ Եթե այս երկու բաժինները բախվեն, ապա կարող է թվալ, որ աշխատանքի գոյություն ունեցող բաժանումը տեխնիկապես անխուսափելի է, իսկ սոցիալապես՝ կանխատեսելի և ազդեցություն է ունենում ուժային հարաբերությունների վրա։ Նա նաև պնդում է, որ կոմունիստական հասարակության մեջ է եղել աշխատանքի բաժանման անցումային պահը, նշանակում է, որ մարդկային հավասարակշռված զարգացումը տեղի է ունենում այնտեղ, երբ մարդիկ լիովին արտահայտում են իրենց բնույթը իրենց ստեղծագործական բազմազանության մեջ ։
Հենրի Դեյվիդ Թորաու
Հենրի Դեյվիդ Թորաուն քննադատեց աշխատանքի բաժանումը Վալդենում (հրատարակվել է 1854 թ.) այն հիմքով, որ դա մարդկանց հեռացնում է հասարակության և ընդհանրապես աշխարհի, ներառյալ բնության հետ կապի զգացումից։ Նա պնդում էր, որ քաղաքակիրթ հասարակության մեջ գործնականում միջին խավի մարդիկ ավելի աղքատ են  քան «վայրենի» հասարակության մեջ։ Նա պատասխան տվեց, որ ինքնաբավությունը բավարար էր մարդու հիմնական կարիքները հոգալու համար։
Թորաուի ընկերը և դաստիարակ՝ Ռալֆ Վալդո Էմերսոնը, քննադատել են աշխատանքի բաժանումը նշելով, որ լայնորեն տեղեկացված, ամբողջական քաղաքացիությունը կենսական նշանակություն ունի երկրի հոգևոր և ֆիզիկական առողջության համար։
Էմիլ Դուրկհեյմ
Իր մասնագիտական աշխատանքում «Աշխատանքի բաժանումը հասարակության մեջ» Էմիլ Դուրկհեյմը նշում է, որ աշխատանքի բաժանումը հայտնվում է բոլոր հասարակություններում և դարերով կապվում է հասարակության առաջընթացի հետ, այն աճում է, քանի որ հասարակությունը զարգանում է։ Դուրկհայմը հանգեց նույն եզրակացության՝ կապված աշխատանքի բաժանման դրական հետևանքների հետ, ինչպես նրա նախորդը՝ Ադամ Սմիթը։ Ազգերի բազմազանության մեջ Սմիթը նկատում է, որ աշխատանքի արդյունքների բաժանումը աշխատանքի արտադրողական կարողությունների համաչափ բարձրացման մեջ է ։  Մինչ նրանք կիսում էին այս համոզմունքը, Դուրկհայմը հավատում էր, որ աշխատանքի բաժանումը տարածվում է բոլոր կենսաբանական օրգանիզմների վրա ընդհանրապես, մինչդեռ Սմիթը կարծում էր, որ այս օրենքը գործում էր միայն մարդկային հասարակությունների համար։ Այս տարբերությունը կարող է պայմանավորված լինել Դարվինի «Տեսակների ծագման վրա» տեսության ազդեցությունից ։  Օրինակ՝ Դուրկհայմը նկատեց ակնհայտ փոխհարաբերություն «օրգանիզմի մասերի ֆունկցիոնալ մասնագիտացման» և «այդ օրգանիզմի էվոլյուցիոն զարգացման աստիճանի» միջև, որը ըստ նրա՝ «ընդլայնեց աշխատանքի բաժանման շրջանակը, որպեսզի դրա ծագումը դարձնի ժամանակակից․ ինքնին կյանքի ծագմամբ… ենթադրելով, որ դրա պայմանները պետք է գտնվեն բոլոր կազմակերպված նյութի էական հատկություններում » ։
Քանի որ Դուրկհaյմի աշխատանքի բաժանումը կիրառվում էր բոլոր օրգանիզմների վրա, նա այն համարեց «բնական օրենք» և փորձեց հասկանալ, թե արդյոք այն պետք է ընդունվի։ Դուրկհայմը ենթադրեց, որ աշխատանքի բաժանումը խթանում է ոցիալական համերաշխություն տալով «լիովին բարոյական երևույթ», որն էլ ապահովում է անհատների միջև «փոխադարձ կապեր»։
Քանի որ սոցիալական համերաշխությունը հնարավոր չէ ուղղակիորեն չափել, Դուրկհայմն անուղղակիորեն ուսումնասիրում է համերաշխությունը ՝ «դասակարգելով տարբեր տեսակի օրինաչափություններ գտնելու համար ... դրան հասած սոցիալական համերաշխության տարբեր տեսակներ» ։ Դուրկհեյմը դասակարգում է քրեական օրենքները և պատժի կրում, որպեսզի մեխանիկական համերաշխությունն ու միասնության զգացումը խթանվի, որը բխում է նմանատիպ աշխատանքներով զբաղվող անհատներից, ովքեր ունեն ընդհանուր նախապատմություն, ավանդույթներ և արժեքներ ։ Քաղաքացիական օրենքները օրգանական համերաշխությունը խթանելու համար է, պիտի լինի հասարակություն, որում անհատները ներգրավվում են տարբեր տեսակի աշխատանքներում, որոնք ձեռնտու են հասարակությանը և այլ անհատներին ։  Դուրկհեյմը կարծում է, որ օրգանական համերաշխությունը գերակշռում է ավելի առաջադեմ հասարակություններում, մինչդեռ մեխանիկական համերաշխությունը բնորոշում է համեմատաբար քիչ զարգացած հասարակություններում ։  Նա բացատրում է, որ ավելի շատ մեխանիկական համերաշխություն ունեցող հասարակություններում աշխատանքի բազմազանությունն ու բաժանումը շատ ավելի քիչ են, ուստի անհատները ունեն նման աշխարհայացք ։  Դուրկհայմը կարծիք է հայտնում, որ  օրգանական համերաշխություն ունեցող հասարակություններում զբաղմունքների բազմազանությունն ավելի մեծ է, և անհատներն ավելի շատ կախված են միմյանցից, ինչը հանգեցնում է ավելի մեծ օգուտների հասարակության համար որպես ամբողջություն ։
Դուրկհայմի աշխատանքը հնարավորություն տվեց հասարակական գիտություններին ավելի արդյունավետ առաջ ընթանալ մարդու մարդկային սոցիալական վարքի ընկալման մեջ։
Լյուդվիգ վան Միիս
Մարքսի տեսությունները՝ ներառյալ աշխատանքի բաժանման վերաբերյալ բացասական պնդումները, քննադատության են ենթարկվել ավստրիացի տնտեսագետների կողմից, ինչպիսինն է օրինակ՝ Լյուդվիգ վան Միիսը։
Այստեղ հիմնական փաստարկը աշխատանքի բաժանումից բխող տնտեսական շահերն են։ Ենթադրվում է, որ լիովին հնարավոր է կապիտալիզմի ներսում հասնել հավասարակշռված մարդկային զարգացման, իսկ օտարացումը գնահատվում է որպես ռոմանտիկա։
Ֆրիդրիխ Ա․ Հայեկ
«Գիտելիքի օգտագործումը հասարակության մեջ» տեսությունում Ֆրիդրիխ Ա․ Հայեկը նշել է․
"Գների համակարգը մեկն է այն հասկացություններից, որը մարդը սովորել է օգտագործել (չնայած որ մարդիկ դեռ շատ հեռու են սովորել օգտագործել դա ճիշտ իմաստով), երբ արդեն ակամայից դրա կիրառման մեջ է եղել։ Դրա միջոցով հեշտացավ ոչ միայն աշխատանքի բաժանումը, այլև հավասարապես բաժանված գիտելիքների հիման վրա հնարավոր եղավ ռեսուրսների համակարգված օգտագործումը։ Մարդիկ կան, ովքեր եզրակացնում են, որ դա կարող է  նաև աղավաղել այդ փաստարկը պնդելով,  որ ինչ-որ հրաշքով հենց այդպիսի համակարգը առաջացել է ինքնաբուխ, ինչը լավագույնս համապատասխանում է ժամանակակից քաղաքակրթությանը։ Դա հակառակ պրոցեսն է. մարդը կարողացել է զարգացնել աշխատանքի այն բաժանումը, որի վրա հիմնված է մեր քաղաքակրթությունը, որովհետև նա գայթակղվել է մի մեթոդով, որը  մարդկանց համար հնարավոր է եղել։ Եթե մարդը չաներ դա, նա դեռ կկարողանար զարգացնել քաղաքակրթության մի այլ, բոլորովին այլ տիպ, «տերմինտային մրջյունների պետության» կամ նման այլ ընդհանրապես անհավանական տիպ[25] :"
Համաշխարհայնացում և աշխատանքի միջազգային բաժանում
Խնդիրն իր լայն շրջանակին է հասնում գլոբալիզացիային վերաբերող հակասությունների մեջ, ինչը հաճախ մեկնաբանվում է որպես էվֆեմիզմ՝ համեմատական առավելության հիման վրա համաշխարհային առևտրի ընդլայնման համար։ Սա նշանակելու է, որ երկրները մասնագիտանում են այն գործի մեջ, որը նրանք կարող են անել հարաբերական ամենացածր գնով, որը որոշվում է այլ աշխատանքի համար ռեսուրսների չօգտագործված հնարավորության չափի մեծությունը հարաբերած փորձառու երկրների հնարավորությունների մեծության հետ։ Քննադատները, այնուամենայնիվ, պնդում են, որ միջազգային մասնագիտացումը բավարար կերպով չի բացատրվում «աշխատանքի ժողովուրդներն անում են ամենալավը» արտահայտությամբ, այլ այս մասնագիտությունն ավելի շատ առաջնորդվում է առևտրային չափանիշներով, որոնք որոշ երկրների կողմից ավելի շատ են օգտագործվում։
OECD(Organisation for Economic Co-operation and Developmen-Տնտեսական համագործակցության և զարգացման կազմակերպություն) վերջերս խորհուրդ տվեց (28 հունիսի 2005 թ.), որ
"Զբաղվածությամբ ապահովման և գործազրկության դեմ պայքարի արդյունավետ քաղաքականությունը անհրաժեշտ է, եթե երկրները վերանայեն գլոբալիզացիայի լիարժեք առավելությունները և ձգտեն բաց առևտրի ... Որոշ ոլորտներում աշխատատեղերի կորուստները, այլ ոլորտներում նոր աշխատատեղերի հետ միասին, անխուսափելիորեն ուղեկցում են գլոբալիզացիայի գործընթացը ...Իմաստը նրանումն է, որ աշխատուժի նոր աշխատատեղերի համապատասխանեցման գործընթացում ներգրավված ճշգրտման գործընթացը հնարավորինս սահուն աշխատի"
Քիչ ուսումնասիրություններ են տեղի ունեցել աշխատանքի միջազգային բաժանման վերաբերյալ։ Տեղեկատվություն կարելի է ստանալ ԱՄԿ-ից(աշխատանքի միջազգային կազմակերպություն) և ազգային վիճակագրական գրասենյակներից։
Մեկ ուսումնասիրման մեջ Դեոն Ֆիլմերը գնահատել է, որ 90-ականների կեսերին համաշխարհային ոչ հայրենական աշխատուժին մասնակցել է 2.474 միլիարդ մարդ։ Դրանցից
Արդյունաբերության և ծառայությունների ոլորտի աշխատանքը աշխատավարձային է և աշխատավարձ ստացողները `արդյունաբերական աշխատուժի 58 տոկոսն էր և ծառայությունների ոլորտի աշխատուժի 65 տոկոսը։ Բայց մեծ մասը ինքնազբաղված անձինք էին կամ  ներգրավված էին ընտանեկան աշխատանքի մեջ։ Ֆիլմերը նշում է, որ 90-ականների ամբողջ ընթացքում աշխատողների ընդհանուր թիվը կազմում էր մոտ 880 միլիոն՝ համեմատած հողագործությամբ զբաղվողների  (հիմնականում գյուղացիների) սեփական հաշվին աշխատող շուրջ մեկ միլիարդի հետ, իսկ արդյունաբերության և ծառայությունների ոլորտում սեփական հաշվին աշխատող շուրջ 480 միլիոն մարդ։ ԱՄԿ-ի զբաղվածության միջազգային տենդենցների 2007 թվականի զեկույցում նշվում է, որ մարդկային պատմության մեջ ծառայությունների ոլորտը առաջին անգամ գերազանցել է գյուղատնտեսությունը. «2006 թ.-ին միջազգային զբաղվածության ոլորտում ծառայությունների ոլորտի մասնաբաժինը առաջին անգամ հասավ գյուղատնտեսությանը ՝ աճելով 39,5 տոկոսից մինչև 40 տոկոս։ Գյուղատնտեսությունը նվազել է 39,7 տոկոսից մինչև 38,7 տոկոս։ Արդյունաբերության ոլորտը կազմել է ընդհանուր զբաղվածության 21.3 տոկոսը» ։
Ժամանակակից բանավեճեր
Ժամանակակից աշխարհում այն մասնագետները, ովքեր առավելագույն զբաղված են իրենց աշխատանքում աշխատանքի բաժանման տեսականացմամբ, այն մասնագետներն են, ովքեր ներգրավված են կառավարման և կազմակերպման մեջ։ Հաշվի առնելով աշխատանքի բաժանման ընդհանուր ծայրահեղությունները՝ հաճախ հարց է ծագում, թե աշխատանքի բաժանումը ինչքանո՞վ է  իդեալական, գեղեցիկ, արդյունավետ և արդար։
Աշխատանքի մասնագիտացումը նպաստում է ոլորտում աշխատողների փորձառության զարգացմանը և կազմակերպչական արտադրության խթանմանը։ Այնուամենայնիվ, աշխատանքի մասնագիտացման բացասական կողմերն են աշխատողների սահմանափակ հմտություններով օժտված լինելը, կախվածություն ամբողջ բաժնի տիրապետությունից և աշխատողների դժգոհությունը կրկնվող առաջադրանքներից։
Համաձայնում են, որ հիերարխիաներում մարդկանց բաշխելու ուղորդող սկզբունքը հստակ (կամ ապացուցված) իրավասությունները կամ կարողություններն են։ Արժանահավատության այս կարևոր հայեցակարգը կարելի է դիտարկել որպես բացատրություն կամ  հիմնավորում, թե ինչու է աշխատանքի բաժանումը այդպիսին։
Ընդհանրապես կապիտալիստական տնտեսություններում այդպիսի բաները գիտակցված չեն որոշվում։ Տարբեր մարդիկ տարբեր գործողություններ են փորձում, որպեսզի  կարողանան հասնել ամենաարդյունավետության (արտադրվում է առավելագույն արդյունք  նվազագույն ծախսերով)։ Հաճախ է պատահում, որ նոր տեխնիկաները, որոնք աշխատում են մեկ վայրում կամ ժամանակում, չեն կարող գործել  նաև մյուսում։ Սա այնքան էլ խնդիր չի առաջացնում, քանի որ կապիտալիստական համակարգում միակ պահանջը շահույթի ստացումն է։
Սահմանափակումներ
Ադամ Սմիթը «Ազգերի հարստություն»-ում հստակ ասել է, որ աշխատանքի բաժանումը սահմանափակ է շուկայի չափից կախված։ Դա պայմանավորված էր նրանով, որ փոխանակման միջոցով յուրաքանչյուր անձ կարող էր մասնագիտանալ իր աշխատանքում, նպաստավոր էր նաև այն, որ հասանելի է ապրանքների և ծառայությունների լայն տեսականի։ Հետևաբար, փոխանակման խոչընդոտների կրճատումը հանգեցնում է աշխատանքի բաժանման աճի և դրանով իսկ նպաստում տնտեսական աճի զարգացմանը։ Աշխատանքի բաժանման սահմանափակումները կապված են եղել նաև համակարգման և փոխադրման ծախսերով ։
Կարող է լինել մոտիվացիոն առավելություններ ՝ աշխատուժի նվազեցված բաժնի վերաբերյալ (որը կոչվել է «աշխատատեղերի ընդլայնում» և «աշխատատեղերի հարստացում») ։ Ասում են, որ գործերը, որոնք չափազանց մասնագիտացված են և պահանջում են  առաջադրանքների նեղ շրջանակ,  կարող են հանգեցնել ձանձրույթի և օտարման պատճառ դառնալ։ Հետևաբար, աշխատանքի ձևավորման հարցում  թեյլորիստական մոտեցումը նպաստեց արդյունաբերական հարաբերությունների վատթարացմանը։
Կան նաև սահմանափակումներ աշխատանքի բաժանման հետ կապված, որոնք արդյունք են աշխատանքի հոսքի տատանումների և անորոշությունների ։  Դրանք օգնում են բացատրել ժամանակակից աշխատանքային կազմակերպությունում առկա խնդիրները, ինչպիսիք են աշխատանքային գործընթացների վերազինման հարցում խնդիրների համախմբումը և բազմաբնույթ աշխատանքային խմբերի օգտագործումը։ Օրինակ ՝ արտադրական գործընթացում մի փուլը կարող է ժամանակավորապես աշխատել դանդաղ տեմպերով ՝ ստիպելով դանդաղեցնել մյուս փուլերը։ Դրա տալիս է հնարավորություն հասկանալու, որ ռեսուրսների մի մասը  կարելի է տեղաբաշխել այլ փուլերում, որպեսզի այդ ռեսուրսները օգտագործվեն արդյունավետ։ Մեկ այլ խնդիր է համախմբել այնպես, որ դրանք մեկը մյուսի հետևից ստանձնեն նույն աշխատողները և այլ ռեսուրսներ։ Փուլերի միջև բաժնետոմսերով ռեսուրսների բաշխելը կարող է նաև օգնել ինչ-որ չափով խնդիրը նվազեցնելուն, բայց  դա ծախսատար է և կարող են խոչընդոտել որակի վերահսկմանը։ Նկատի ունենանք նաև, որ  արտադրության ժամանակակից ճկուն համակարգերը պահանջում են ինչպես ժամանակակից  սարքավորումներ, այնպես էլ հմուտ աշխատողներ։
Ծրագրով ստեղծված աշխատանքներում ռեսուրսների համապատասխանեցումը ծրագրի համար դժվար խնդիր է, քանի որ գրաֆիկները և ռեսուրսների արդյունքում ստացված գրքերը հիմնված են առաջադրանքների տևողությունների գնահատման վրա, ուստի ենթակա են հետագա վերանայումների։ Դժվար կլինի առաջադրանքների համախմբումը, որպեսզի դրանք հաջորդաբար ստանան նույն ռեսուրսները, և այնպիսի ռեսուրսներ ունենան, որոնցով կարելի կլինի  այլ առաջադրանքների կատարման ժամանակահատվածը կրճատել, կարող է օգնել նվազեցնել այդպիսի խնդիրները, չնայած որ նվազեցումը կլինի  մասնագիտացման շնորհիվ։
Աշխատանքի կրճատված բաժանման մեջ կան նաև առավելություններ, երբ գիտելիքի փոխանցումը փուլերի միջև ավելի կարճատև կլինի ։ Օրինակ ՝ հաճախորդի հարցումները մեկ անձով իրականացնելը նշանակում է, որ միայն մեկ անձ պետք է ծանոթանա հաճախորդների մանրամասներին։ Հավանաբար, դա կարող է հանգեցնել նրան, որ հարցումները ավելի արագ կիրականացվեն`տարբեր մարդկանց միջև հարցումները փոխանցելու ձգձգումների վերացման շնորհիվ։
Աշխատանքի գենդերային բաժանում
Աշխատանքում սեռով պայմանավորված բաժանման սկզբունքների պարզ դրսևորումը մարդկային հասարակությունների ամբողջ շրջանակում կարելի է ամփոփել հետևյալ տրամաբանորեն իրար հետ կապվող սահմանափակումների մեծ թվով. Եթե տվյալ համայնքում ծնունակ կանայք հակված են անել X-գործողությունը (օրինակ., հող պատրաստելով տնկման համար) նրանք նաև կանեն Y  գործողությունը(օրինակ՝ տնկում), մինչդեռ տղամարդկանց մոտ տրամաբանական հակադարձում կա, եթե տղամարդը որոշի տնկում իրականացնել, ապա  կպատրաստի նաև հողը։ Ուայթի, Բրուդների և Բարտոնի «Ուսումնասիրության տեսությունը և մեթոդը. Աշխատանքի սեռով պայմանավորված բաժանման միջմշակութային վերլուծություն» (1977, հանրային տիրույթ) տեսության մեջ, օգտագործելով վիճակագրական ներանձնային վերլուծությունը, ցույց է տալիս, որ կանանց կողմից հիմնականում ընտրվում են այնպիսի առաջադրանքներ, որոնք ավելի հարմար են համատեղել երեխաների խնամքի հետ։ Նմանատիպ գաղափարներ վերարտադրվել են նաև մի շարք ուսումնասիրություններում, ներառյալ ժամանակակից արդյունաբերական տնտեսություններում։ Այս ենթադրությունները չեն սահմանափակում,  թե որքան գործ կարող է կատավել տղամարդկանց կողմից տրված առաջադրանքում (օրինակ ՝ խոհարարություն) կամ կանանց կողմից (օրինակ՝ անտառները մաքրելու դեպքում), բայց դրանք ընդամենը նվազագույն ջանքերի կամ դերակատարման տենդենցներ են։  Երբ կանայք մաքրում են անտառները գյուղատնտեսության համար, նրանք հակված են կատարել այդ մաքրումների հետ կապված առաջադրանքների ամբողջ  հաջորդականությունը։ Տեսականորեն այսպիսի սահմանափակումները կարող են հանվել երեխաների խնամքի առկայության պատճառով,  սակայն ազգային օրինակները բացակայում են։
Աշխատանքի ֆունկցիոնալ բաժանում
Աշխատանքի ֆունկցիոնալ բաժանման հիմքը տարբեր գործառույթների հաջորդականությունն ու աշխատանքային խմբերի գործառույթներն են։ Որոշ մենեջերներ մասնագիտանում են պլանավորման, մյուսները՝ կազմակերպման, աշխատանքային ռեսուրսների կառավարման և այլ բնագավառներում։
Աշխատանքի կառուցվածքային բաժանում
Աշխատանքի կառուցվածքային բաժանումը ելնում է կազմակերպության կառուցվածքից և բաժանվում հորիզոնականի և ուղղահայացի։
Արդյունաբերության կազմակերպչական հոգեբանություն
Աշխատանքի բավարարվածությունը բարելավվում է, քանի որ աշխատողին տրվում է որոշակի աշխատանքի առաջադրանք։ Ընտրված ոլորտում ասպիրանտուրայում սովվորած ուսանողները ավելի ուշ հայտնում են, որ նախորդ աշխատատեղերի համեմատ ավելացել է բավարարվածությունը։ Սա կարելի է վերագրել մասնագիտացման բարձր մակարդակով ։ Որքան բարձր է մասնագիտացված պաշտոնի համար անհրաժեշտ վերապատրաստումը, այնքան բարձր է նաև աշխատանքի բավարարվածության մակարդակը, չնայած որ շատ մասնագիտացված աշխատատեղեր կարող են միապաղաղ թվալ և պարբերաբար անտարբերություն ու հիասթափություն առաջացնել աշխատանքի նկատմամբ ։
Աշխատանքի բաժանումը
Ի տարբերություն աշխատանքի բաժնի, աշխատանքի բաժանումը վերաբերում է մեծ առաջադրանքի, պայմանագրի կամ նախագծի բաժանմանը ավելի փոքր առաջադրանքների, յուրաքանչյուրը՝ առանձին ժամանակացույցով, ընդհանուր ծրագրի ժամանակացույցում։ Փոխարենը աշխատանքի բաժանումը վերաբերում է անհատների կամ կազմակերպությունների առաջադրանքների բաշխմանը՝ ըստ այն հմտությունների և (կամ) տեխնիկաների, որոնք ունեն այդ մարդիկ կամ կազմակերպությունները։ Հաճախ աշխատանքի բաժինը և աշխատանքի բաժանումը երկուսն էլ տնտեսական գործունեության մաս են արդյունաբերական ազգի կամ կազմակերպության շրջանակներում։
Արտաքին հղումներ
Կատեգորիա:Տնտեսական մարդաբանություն Կատեգորիա:Արդյունաբերության պատմություն Կատեգորիա:Մարքսիզմ
Մակսիմովկա (գյուղ, Գագարինսկի շրջան)
Մակսիմովկա (Максимовка), գյուղ Ռուսաստանի Սմոլենսկի մարզի Գագարինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Բորիսովկա (գյուղ, Շարանսկի շրջան)
Բորիսովկա (Борисовка, Борисовка), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Պիացատորե
Բնակչությունը՝ 449 մարդ։ Խտությունը կազմում է 20 մարդ/կմ²։ Տարածքը՝ 23 կմ²։ Փոստային ինդեքս՝24010։ Հեռախոսային կոդ՝ 0345։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կանտեմիրի (գյուղ, Զոլոչևի շրջան)
Կանտեմիրի (Кантемири), գյուղ Ուկրաինայի Խարկովի մարզի Զոլոչևի շրջանում։
1991 թվականի տվյալներով Կանտեմիրի գյուղում բնակվում էր 10 մարդ։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր
Հադես
Հադես (կամ Աիդ, Աիդես, Ἀΐδης կամ ᾍδης, նաև Ἀϊδωνεύς, այլ կերպ նաև Պլուտոն, Աիդոնես), ըստ հին հունական դիցաբանության ՝ ստորերկրյա աշխարհի՝ դժոխքի աստված, որտեղ խղճուկ գոյություն էին քարշ տալիս մեռյալների ստվերները։ Ի վերջո, աստծու անունը սկսեց նշանակել մահացածների բնակավայր։ Կրոնոսի և Հռեայի ավագ որդին, Զևսի, Պոսեյդոնի, Հերայի, Հեստիայի և Դեմետրայի եղբայրը։
Ըստ առասպելի, նա և նրա եղբայրները՝ Զևս և Պոսեյդոն, տիտաններին հաղթելիս, ձեռք են բերում տիեզերքի իշխանությունը, իշխում են դժոխքում, օդում և ծովում, համապատասխանաբար, իսկ ամուր երկիրը, Գեա-երկիրը, հասանելի էր բոլոր երեքին միաժամանակ։ Ավելի ուշ հույները սկսեցին կոչել աստվածին՝ Պլուտոն, որը հռոմեացիների լատինացրել էին որպես Պլուտո ։ Հռոմում Հադեսը նույնացվել է մահվան և դժոխքի աստվածների՝ Օրկոսի և Դիսի հետ։ Համապատասխան էր նաև Էտրուսկական աստված Աիտա / Aita։ Հադեսը հաճախ պատկերված էր լինում երեք գլխանի շան Կերբերի հետ։ Իսկ ավելի ուշ դիցաբանական ավանդույթներում, թեև ոչ հնադարյան, նրա հետ ասոցացվում էր «Խավարի Սաղավարտը» և երկժանի։
Տերմին հադես քրիստոնեական աստվածաբանության մեջ (և հունարեն Նոր Կտակարանում) զուգահեռ եբրայերեն շեոլում (שאול - ծանր, կեղտի փոս), վերաբերում էր մահացածների բնակավայրին։ Քրիստոնեական հայեցակարգում դժոխքը ավելի նման է Հունաստանի տարտարոսին՝ խորը, մռայլ և օգտագործվում է որպես տանջանքի ու տառապանքի բանտ։
Հադեսի անունը, կոչումները և մականուններ
Ինչպես գրեթե բոլոր աստվածների անուները, այդպես էլ Հադեսի անվան ծագումը անհասկանալի է։ Անունը, ինչպես այն դարձավ հայտնի դասական ժամանակներից, եղել է Ἅιδης, Hāidēs։ Հետագայում iota տառը դարձավ անձայն։ Սկզբնապես անունը Awides էր, որը նշանակում էր "անտեսանելի" ։ Այս ամենը փոխվեց և դարձավ - Ἀΐδης, Aïdēs (և հետագայում Āïdēs) դիգաման անտեսվավ։ Սա Իոնյան և վիպական անվան ձևերից մեկն է, օգտագործվում է էպիկական պոեզիայում ։
Պլատոն իր Cratylus-ում դրտում է լայնորեն օգտագործել անվան ստուգաբանությունը, Սոկրատոսի հետ հաստատում է, որ աստծո անունը ոչ թե aeides բառից է (անտեսանելի), ինչպես սովորաբար մտածում էին այն ժամանակ, այլ "իր իմացությունը (eidenai) բոլոր ազնիվ բաների"։ Մյուսները մեկնաբանել էն այն որպես "Նա, ով գլխավորում է հանդիպելը" (այն իմաստով, որ նա է Տեր այն վայրին, որ տեղ բոլորը, իրենց կյանքի վերջում, գալիս են բնակվելու)։
Բանաստեղծական անվան տարբերակները ներառում են Ἀϊδωνεύς, Aïdōneusեւ և Ἄϊς, Aïs (ուղղական հոլովում ենթադրաբար), որից ստացված բառերի ձևերը՝ Ἄϊδος, Āïdos, Ἄϊδι, Āïdi, և Ἄϊδα, Āïda (սեռական, տրական, հայցական հոլով համապատասխանաբար) սովորաբար հաճախ են երևում պոեզիայում ։
Նիկանդերը օգտագործում է Hegesilaus (Ἡγεσίλαος) ձևը։
Դժոխքի աստված (սանդարամետ)
Հասունացած Զևսին հաջողվում է խորամանկությամբ ստիպել հորը ժայթքել իր եղբայրներին ու քույրերին։ Ազատությունից հետո, վեց երիտասարդ աստվածները իրենց դաշնակիցների հետ՝ կազմելով Ավագ Աստվածների խորհուրդ, մարտնչում են աստվածային պատերազմում տիտանների դեմ։ Պատերազմը տևեց տասը տարի և ավարտվեց երիտասարդ աստվածների հաղթանակով։ Հետո աշխարհը բաժանվում է երեք եղբայրների միջև և Հադեսն ստանում է ստորգետնյա թագավորությունը, անտեսանելի թագավորությունը։ Հադեսը համարվում է ստորգետնյա հարստությունների և պտղաբերության աստվածություն, որը երկրի ընդերքից բերք է պարգևում։
"Մեծն աստվածուհի, դու գիտես, թե ես ինչպես եմ պատվում քեզ, տեսնում ես, թե ինչպես եմ տխրում քո վիշտը տեսնելով։ Իմացիր, ուրեմն, որ մեծն ամպահալած Զևսը քո դստերը կնության տվեց իր դժխեմ եղբորը՝ Հադեսի տիրակալին։ Նա առևանգեց Պերսեփոնեին ու տարավ սոսկումներով լի իր թագավորությունը։ Ամոքիր, ուրեմն, քո ծանր վիշտը, աստվածուհի. Չէ՛ որ մեծահամբավ է քո դստեր ամուսինը, դուտրդ մեծն Զևսի հզորազոր եղբոր կինն է դարձել։"
Հոմերի օրհներգ Դեմետրային
Չնայած ժամանակակից մահի կոնոտացիան ընդունվում է ինչպես չարիք, Հադեսը, իրականում ավելի շատ միտված էր անձնվիրաբարությանը դիցաբանության մեջ։ Հադեսը հաճախ պատկերացված էր պասիվ դերում, այլ ոչ թե չար. նրա դերը, հաճախ հարաբերական հավասարակշռությունը պահպանելն էր։
Հադեսը իշխում է մեռյալներին։ Նա խստորեն արգելել էր հոգիներին լքել իր տիրույթը և շատ զայրանում էր, երբ որևէ մեկը փորձում էր հեռանալ, կամ եթե ինչ - որ մեկը փորձում էր գողանալ հոգիները իր թագավորությունից։ Նրա բարկությունը հավասարապես սարսափելի էր բոլորի համար, ովքեր փորձում էին խաբել մահը կամ այլ կերպ խուսափել նրանից։ Սիզիփոս և Պիրիթոսը վառ օրինակ էին բոլորի համար։
"Ահեղորեն զայրացավ Հադեսը, կրկին Թանատոսին ուղարկեց Սիզիփոսի հոգին առնելու։ Հայտնվեց Թանատոսը մահկանացուներից ամենախորամանկի պալատում, և նրան գտավ ճոխ խրախճանք անելիս։ Դուրս կորզեց Սիզիփոսի հոգին աստվածների ու մարդկանց ատելին՝ Թանատոսը։ Հիմա արդեն Սիզիփոսի հոգին առմիշտ անցավ ստվերների թագավորություն։"
Շարադրված է ըստ Հոմերոսի Իլիական և Օվկիդիոսի "Հերոսուհիներ" պոեմների։
Միայն փոքրաթիվ մահկանացուների աստվածներին թույլատրել են իջնել Հադես և այնտեղից ողջ դուրս գալ։ Օրփեոսը Զևսից ստացել է թույլտվություն Հադեսից դուրս բերելու իր մահացած կնոջը՝ Եվրիդիկեին, Հերակլեսը հադեսից դուրս է բերել Կերբերոսին։ Ոդիսևսը և Էնեասը իջել են Հադես որպեսզի տեսակցեն իրենց մերձավորների հետ։
"Վերջապես հասանք ճերմակահեր Օվկիանոսի ջրերին և մոտեցանք կիմերիացիների թախծալի երկրի ափը, ուր մարդիկ երբեք չեն տեսնում Հելիոս աստծո լույսը։ Այդ երկիրը մշտապես պատած է ցուրտ մառախուղով։ Գիշերային աղջամուղջը թանձր խավարով է պարուրում այդ երկիրը։ Այնտեղ ափ հանեցինք մենք մեր նավը, վերցրինք ասորերկրյա աստվածներին ցոհաբերելու համար Կիրկեի տված ոչխարն ու սև խոյը, և գնացինք այնտեղ, ուր բարձրաբերձ մի ժայռի մոտ Աքերոնի մեջ են թափվում Կոկիտոսն ու Պիրիփլեգետոնոսը։ Երբ այնտեղ հասանք, ես սրով մի խորունկ փոս փորեցի, երեք անգամ մըղրի, գինու և ջրի հեղում կատարեցի. Այդ բոլորի վրա գարու ալյուր ցանեցի . փոսի վրա մորթեցի զոհերը։ Արյունը լցվեց փոսը։ Մեռյալների հոգիների հսկայական ամբոխը թռավ-եկավ փոսի մոտ և սկսեցին վիճել, թե ո'վ պիտի առաջինը խմի զոհի արյունը։"
Շարադրված է ըստ Հոմերոսի "Ոդիսականի" պոեմի։
Հադեսի շրջապատը
Սոսկալի է Հադեսի թագավորությունը և ատելի է մարդկանց։
Հադեսի սերունդ
Ըստ Սուդային, Հադեսը մի աղջիկ ուներ՝ Մակարիա (երանելի մահվան աստվածուհի)։
Դիցաբանություն
Հոմերը կոչում է Հադեսին «մեծահոգի» և «հյուրասեր», քանի որ ոչ մի մահկանացու չի խուսափի իր ճակատագրից։ Հունական դիցաբանության մեջ, օլիմպիական ժամանակահատվածի, Հադեսը համարվում էր երկրորդական աստված։
Հադեսի առասպելը, որպես անցանկալի, սարսափելի աստծո, հարուստ չի մանրամասներով։ Հոմերը, դիմում է նրան, որպես Զևս Ստորգետնյա, և գիտի Աիդին բացառապես որպես մահվան աստծո և ներկայացնում է նրան πυλάρτης (պիլարտիս)՝ անձամբ պահապանող իր թագավորության դարպասները։
Ինչպես մահվան աստուածի, Հադեսը եղել է սարսափելի աստված, անգամ անունը վախենում էին արտասանել՝ փոխարինելով այն տարբեր մեղմասական մականուններով- ի դեպ, Պլուտոն անունը, որն ուժի մեջ էր V դարից և արդեն իսկ օգտագործվում էր, ի վերջո փոխարինում է բնօրինակ անունը։ Միայն Հոմերն էր օգտագործում նրա սկզբնական անունը իր աշխատանքներում։ Այսպիսով, Հադեսը «կլանում է» Պլուտոս աստվածին, որը ի սկզբանե եղել էր անկախ հարստության և պտղաբերության աստվածություն։ Այս ինտեգրման կապակցությամբ և անվան փոփոխության հետ միաժամանակ, տեղի ունեցավ Հադես գաղափարի ընդհանուր փոփոխություն, զգալիորեն մեղմել էր իր տխուր ու անողոք էությունը։
Առասպելները Հադեսին օժտել են անտեսանելի սաղավարտով (Ἄϊδος κυνέην – բաշլուր, կենդանիների մորթից պատրաստաց գլխանոց), որը ունայն էր հագցնողին անել անտեսանելի։ Սաղավարտը կիկլոպների նվերն էր Հադեսին, այն բանի համար, որ նա (Զևսի հրամանով) ազատում է նրանց. այա գլխարկը նաև օգտագործել են Զևսը տիտանների դեմ ճակատամարտում, Պերսևսը սպանելիս Մեդուզային, Աթենասը, օգնելիս Դիոմեդեսին պայքարել Արեսի դեմ, նաև Գիգանտոմաքիայի ժամանակ այն Հերմեսի գլխին է։